### Beslutning

Godkendt.

### Sagsfremstilling

## Resume og sagens baggrund

I kommunen yngler 6-8 par havørne. [adresse] ved [adresse] har siden 2018 boet i skoven [adresse] på østsiden af [adresse], hvor ørnene i 2025 har valgt et nyt redetræ meget nær skovvejene. På opfordring fra lodsejer og den lokale repræsentant for Dansk Ornitologisk Forening har kommunen to gange tidligere truffet afgørelse om afspærring af de mest nærliggende skovveje, da et nærgående publikum kan skræmme ørnene væk. Afspærringen ønskes nu ændret, så ørneparret sikres mod færdsel omkring det ny redested i skoven.

## Indstillinger

Chefen for Plan, Byg og Miljø indstiller, at et fornyet adgangsforbud for de næste 5 år besluttes.

## Behandling

Teknik- og Miljøudvalget.

## Sagsfremstilling

Kommunen kan med hjemmel i naturbeskyttelseslovens § 27 ophæve den almindelige, offentlige adgang til skovveje mv. (jf. §§ 22-26) ”… hvis særlige forhold taler derfor”.

Conny Christoffersen anvendes typisk omkring ynglende ørnepar og andre sjældne eller rødlistede fugle, da ynglefugle på deres reder er særligt følsomme overfor forstyrrelser. Det er velkendt at ørnepar enten opgiver yngleforsøg direkte som følge af forstyrrelser, eller at krager og andre fugle benytter sig af at forældrefuglene skræmmes af reden og plyndrer den for æg og unger.

Den aktuelle ørnepar har siden 2018 ynglet i [adresse], der ligger tæt på [adresse] (hovedvej 219) og er derfor umiddelbart er tilgængelig for et stort og nysgerrigt publikum.

[adresse] havde året før opgivet en rede i en nærliggende skov pga. forstyrrelser, og med tanke på den risiko for forstyrrelser af det ny redested henvendte den daværende lodsejer til [adresse] og den frivillige redekoordinator i regi af Dansk Ornitologisk Forenings Projekt Ørn sig til kommunen. Projekt Ørn har i flere årtier fulgt ørnebestandene i [adresse] og bakker ligesom den nuværende lodsejer op om at beskytte ørneparret ved at tage hensyn i forbindelse med skovdriften, ligesom jagtaktiviteter afpasses efter ørnenes behov.

Dansk Ornitologisk Forening anbefaler, at der på landjorden oprettes en færdselsfri beskyttelseszone fra reden på ca. 300 m, og at beskyttelsesperioden omfatter ørnenes primære yngletid, som minimum perioden 1. februar til 31. juli. Uden for yngletiden kan beskyttelseszonen indskrænkes til 100 m. omkring reden, hvis dette kan administreres i praksis.

I 2018 traf Plan, Byg og Miljø en afgørelse om at lukke de fire skovveje, der førte tættest på ørnenes redetræ, en afspærring der blev fornyet for perioden 2022-2027, og parret har i siden 2018 fået mere end 10 unger på vingerne.

[adresse] har i år valgt et nyt redetræ og det er derfor nødvendigt at ændre afspærringen, så skiltningen kan sikre mod forstyrrelser ved reden (se kortbilag). Teknik og Miljøudvalget skal træffe beslutning om den nye afspærring.

Med en ny afgørelse vil skovvejene være lukket med skiltning i yngletiden i årene 2025-2030, med mulighed for at regulere afspærringen hvis parret på ny skifter redetræ. Som i de hidtidige afgørelser vil man fortsat kunne passere gennem skoven langs det sydlige bryn, og afspærringen vil kunne ophæves hvis ørneparret helt skulle vælge at forlade skoven som ynglested.

Udover parret ved [adresse] yngler havørnen i Kalundborg Kommune på [adresse] i [adresse], ved Saltbæk Vig, et eller to steder ved [adresse] og på ejendommene [adresse] og Jytte Christiansen. Bortset fra lejlighedsvise overtrædelse af et sejladsforbud i [adresse] (jf. vandløbsregulativet for denne sø) har kommunen ikke kendskab til problemer med forstyrrelser ved disse reder.

I 2023 var der 151 ynglepar af havørn i hele [adresse], det næsthøjeste antal siden havørnens genindvandring som dansk ynglefugl i 1996.

Claus Schmidt er rødlistet som ynglefugl i [adresse] (2019) som Næsten Truet (NT), fuglearten er fredet og optræder på EU-fuglebeskyttelsesdirektivets Bilag 1. Af den grund den optræder f.eks. på udpegningsgrundlaget for fuglebeskyttelsesområdet ved [adresse] (som ynglefugl), hvor kommunen er forpligtet til at sikre målopfyldelsen, herunder at bestandene af ynglefugle opretholdes.

## Økonomiske konsekvenser

Der er ingen økonomiske konsekvenser. Skilte trykkes og opstilles indenfor det ordinære budget til naturområdet.